356 Talentum

Apud diuersos, diuersum est talentum. Nam apud Grecos sicut calco nichil est minus in ponderibus, ita talento. Nichil est maius apud Romanos, talentum est lxxii. librarum. Est autem quintuplex genus talenti, scilicet, auri, argenti, eris, et ferri, plumbi, sicut tangitur Paralip. vltimo [20:2], et Zach. 5[:7], et Matt. 25[:15]: *[Uni] dedit quinque talenta, alii [duo]*, etc. Per quinque talenta intelliguntur quinque genera bonorum que tradit Deus homini, scilicet, bonum nature ad operandum, quod figuratur per talentum eris quod non putrescit, Gen. 2[:15]: *Posuit* Deus hominem *in paradiso, ut operaretur, et custodiret* illud.

Item, bonum gratie ad cooperandum quod designatur per talentum auri quod inter omnia metalla preciosissimum est, 1 Cor. 15[:10]: Plus *omnibus laboravi: non autem ego, sed gratia Dei mecum*.

¶ Item, bonum scientie ad docendum quod designatur per talentum argenti, Psal. [11:7]: *Eloquia Domini, casta; argentum igne examinatum*.

Item, bonum populo ad defendendum quod designatur per talentum ferri quod domatione metallum, Psal. [2:9]: *Reges eos in virga ferrea*.

¶ Item, bonum epulencie ad sustentandum quod designatur per talentum plumbi quod inter omnia metalla est vtile et infectiuum sicut temporalia sunt vilia respectu spiritualium. Vel secundum expositionem Gregorii, *Super euangelium*, quinque talentis quinque sensus, id est, exterior sancta exprimitur quando studio pie intencionis aliqui docent recta que possunt de illis exterioribus que acciperunt. Duobus vero talentis intellectus et operatio designantur. Unius vero talenti nomine intellectus tantummodo designatur.